Document ID: 32006D0045

KOMISJONI OTSUS,
20. detsember 2005,
millega tunnistatakse kehtetuks otsus 2001/381/EÜ, millega kiidetakse heaks pakutud kohustus seoses Venemaalt pärit teatavat liiki alumiiniumfooliumi impordiga ühendusse
(2006/45/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 22. detsembri 1995. aasta määrust (EÜ) nr 384/96 kaitse kohta dumpinguhinnaga impordi eest riikidest, mis ei ole Euroopa Ühenduse liikmed (1) (edaspidi “algmäärus”), eriti selle artiklit 8,
olles konsulteerinud nõuandekomiteega,
ning arvestades järgmist:
A. EELNENUD MENETLUS
(1)
Nõukogu määrusega (EÜ) nr 950/2001 (2) kehtestati muu hulgas Venemaalt pärit teatavat liiki alumiiniumfooliumi (edaspidi “majapidamisfoolium”) impordi suhtes lõplik dumpinguvastane tollimaks. Otsusega 2001/381/EÜ (3) kiitis komisjon heaks kohustuse, mille pakkus Venemaa eksportiv tootja aktsiaselts United Company Siberian Aluminium, kes on pärast seda muutnud oma nime (4) Open Joint Stock Company Rusal Sayanaliks (edaspidi “Sayanal”).
B. OTSUSE 2001/381/EÜ KEHTETUKS TUNNISTAMINE
(2)
Sayanali esitatud taotluse alusel algatas komisjon (5) vastavalt algmääruse artikli 11 lõikele 3 osalise vahepealse läbivaatamise, milles piirdutakse dumpingu uurimisega.
(3)
Läbivaatamise tulemused, mis on esitatud üksikasjalikult nõukogu määruses (EÜ) nr 161/2006, (6) näitasid, et Sayanali puhul dumpingut enam ei esine. Sellest tulenevalt on eespool nimetatud määrusega Sayanali majapidamisfooliumi suhtes kohaldatava dumpinguvastase tollimaksu määraks sätestatud 0 %.
(4)
Eespool öeldut silmas pidades tuleks tühistada otsus 2001/381/EÜ, millega komisjon kiitis heaks Sayanali kohustuse,
ON TEINUD JÄRGMISE OTSUSE:
Artikkel 1
Otsus 2001/381/EÜ tunnistatakse kehtetuks.
Artikkel 2
Käesolev otsus jõustub päeval pärast selle avaldamist Euroopa Liidu Teatajas.
Brüssel, 20. detsember 2005

Labels: 4
1
7
3
18